text: inkontinens
  
  publiceret: 2014-06-19 12:07:14+02:00
  Inkontinens, manglende evne til at kontrollere afføring eller vandladning. Afføringsinkontinens (incontinentia alvi) er en sjælden tilstand, men kan forekomme ved medfødte sygdomme (mave-tarm-sygdomme) eller ved beskadigelse af endetarmens lukkemuskel, fx i tilslutning til en fødsel. Urininkontinens (incontinentia urinae) forekommer hos begge køn, oftest hos ældre kvinder, se urininkontinens. Natlig urininkontinens hos børn er oftest led i enuresis.